અમદાવાદ: રાજ્યના જુદા જુદા હાઇવે પર બનેલા માર્ગ અકસ્માતનાં બનાવોમાં કાકા-ભત્રીજા સહિત નવ વ્યક્તિનાં મોત નીપજ્યા હોવાનું જાણવા મળે છે. પ્રાપ્ત માહિતી અનુસાર આ અંગેની વિગત એવી છે કે, રાજકોટ-સરધાર રોડ પર હલેન્ડા ગામ નજીક તુલસી હોટલ પાસેથી પુરઝડપે પસાર થઇ રહેલી યુટીલિટી ગાડીએ બાઇકસવારને અડફેટે લઇ જોરદાર ટક્કર મારતા ગમખ્વાર અકસ્માત સર્જાયો હતો જેમાં જસદણ તાલુકાના બળધોઇ ગામનાં કૌટુંબિક કાકા-ભત્રીજાના લાલજીભાઇ નરસીભાઇ મીઠાપરા (ઉ.વ.પર) અને માવજીભાઇ હકાભાઇ મીઠાપરા (ઉ.વ.૪ર) બંનેનાં માથાના ભાગે ગંભીર ઇજા થવાથી ઘટનાસ્થળે જ કમકમાટી ભર્યા મોત થયા હતા.